এর পরে আমাদের গন্তব্য ডার্বিশায়ারের অন্তর্গত পিক ডিস্ট্রিক্টের ব্লু-জন-ক্যাভার্ন। এখানে ব্লু-জন নামের পাথর পাওয়া যায়। এগুলি গয়নায় ব্যবহৃত হয়। পিক ডিস্ট্রিক্ট পুরোটাই প্রাকৃতিক সৌন্দর্য্যে ভরপুর। অনুচ্চ পাহাড়। আর তার ঢাল। সবুজ ঘাস। ওক আর চেস্টনাটে ঢাকা। চরে বেড়াচ্ছে হৃষ্টপুষ্ট অগুন্তি ভেড়া আর পনি। রয়েছে স্ট্যালাকটাইট, স্ট্যালাগমাইটের অপূর্ব কারুকার্যে ভরা এক গুহা।